Foto: AP/TASS Rossiyaning BMTdagi doimiy vakili Vitaliy Churkin 64 yoshida vafot etdi. Rossiya TIV ma’lum qilishicha, u Nyu-Yorkda olamdan o‘tgan. «Rossiya TIV katta afsus bilan ma’lum qiladiki, 20 fevral kuni 65 yoshga o‘tishiga 1 kun qolgan kunda, Rossiyaning BMTdagi doimiy vakili Vitaliy Churkin Nyu-Yorkda to‘satdan vafot etdi», — deyilgan vazirlik xabarida. Qo‘shimcha qilinishicha, u ish vaqtida jon bergan. Vazirlik Churkinning oila a’zolari va yaqinlariga hamdardlik bildirgan. Churkin 1952 yilda Moskvada tug‘ilgandi. U diplomatik faoliyatini 1974 yilda boshlagan, 1992-1994 yillarda RF TIV rahbarining o‘rinbosari sifatida ishlagan. 1994-1998 yillarda Rossiyaning Belgiya qirolligida elchisi, 1998-2003 yillarda Rossiyaning Kanadadagi elchisi bo‘lgan. 2006 yilning 8 aprelidan Rossiyaning BMT va Xavfsizlik Kengashidagi maxsus vakili sifatida faoliyat ko‘rsatib kelayotgandi.